[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Meduza: Kremli uuringu ja\u0308rgi tahab nu\u0308u\u0308d enamik venelasi ko\u0303nelusi Ukrainaga"}, {"text_idx": "#000005", "text": "So\u0303ltumatu Vene va\u0308ljaande Meduza va\u0308itel on nad saanud ligi Kremli tellitud salajasele ku\u0308sitlusuuringule, millest on na\u0308ha, et nu\u0308u\u0308dseks toetab Venemaa inimeste enamik ko\u0303neluste pidamist Ukrainaga. Samas soovib ligi veerand ku\u0308sitletuist so\u0303da ja\u0308tkata. Vene sotsioloogide so\u0303nul oli murdepunkt mobilisatsiooni va\u0308ljakuulutamine. Vene politoloog Vladimir Gelmani so\u0303nul otsustatakse so\u0303ja tulemus siiski lahinguva\u0308ljal, mitte ku\u0308sitlusuuringutega."}, {"text_idx": "#000006", "text": "Vene elanike meelsuse hindamiseks tellis Vene fo\u0308deraalne kaitseteenistus (FSO/ \u0424\u0421\u041e) ku\u0308sitlusuuringu, millest selgus, et 55 protsenti Vene inimestest toetab ko\u0303neluste pidamist Ukrainaga."}, {"text_idx": "#000007", "text": "Seevastu soovib ligi veerand venemaalastest so\u0303da ja\u0308tkata."}, {"text_idx": "#000009", "text": "Vene FSO tellitud ku\u0308sitlusuuringu tulemused on sarnased Venemaa suurima so\u0303ltumatu Levada sotsioloogilise keskuse oktoobris avaldatud tulemustega, mille kohaselt 57 protsenti venelastest toetab rahuko\u0303nelusi Ukrainaga."}, {"text_idx": "#000010", "text": "Veel juulis toetas rahuko\u0303nelusi ainult 30 protsenti venelastest"}, {"text_idx": "#000011", "text": "FSO on ka varem tellinud ku\u0308sitlusuuringuid so\u0303ja toetamise ma\u0308a\u0308ra hindamiseks ning veel juulis toetas rahuko\u0303nelusi Ukrainaga vaid 30 protsenti venelastest. Tollal toetas so\u0303ja ja\u0308tkamist 57 protsenti ku\u0308sitlusuuringule vastanutest ehk sisuliselt peegeldavad juuli ja novembri tulemused teineteist."}, {"text_idx": "#000012", "text": "Septembris avaldas Vene leht kommersant ku\u0308sitlusuuringu, mille kohaselt oleks 65 protsenti Vene kodanikest valmis so\u0303lmima Ukrainaga rahulepingu, kui Vene president Vladimir Putin seda toetab. Samas toetas tollal ligi 60 protsenti vastanutest tollal uut Vene ru\u0308nnakut Kiievile, kui Venemaa peaks selle ette vo\u0303tma."}, {"text_idx": "#000013", "text": "Septembris teatas ka Washington Post, et ku\u0308sitlusuuringute ja fookusgruppide kohaselt on na\u0308ha Vene inimeste so\u0303jahuvi raugemist."}, {"text_idx": "#000014", "text": "Kaks Kremlile la\u0308hedal seisvat allikat kinnitasid Meduzale, et Vene juhtkond on otsustanud piirata, milliseid ku\u0308sitlusuuringute andmeid avalikkusega jagatakse."}, {"text_idx": "#000015", "text": "Toetus so\u0303jale va\u0308henes, kui Putin kuulutas va\u0308lja mobilisatsiooni"}, {"text_idx": "#000016", "text": "Vene Levada keskuse direktori Denis Volkovi so\u0303nul on rahuko\u0303neluste toetus venelaste seas kasvanud ja\u0308rsult sestsaadik, kui Putin kuulutas 21. septembril va\u0308lja riigis mobilisatsiooni."}, {"text_idx": "#000017", "text": "Volkov toob esile, et olulisel kombel ei toeta paljud venelased so\u0303da Ukrainaga isiklikus ka\u0308itumises \u2013 toetatakse retoorikas aga ei soovita ise so\u0303jategevuses osaleda."}, {"text_idx": "#000018", "text": "Nu\u0308u\u0308d, kui riskid on suuremad, on Volkovi so\u0303nul rohkem Vene inimesi huvitatud ko\u0303nelustest. Siiski ja\u0308tab enamik inimesi selle Vene valitsuse pa\u0308rusmaaks."}, {"text_idx": "#000019", "text": "Meduza so\u0303nul seob ka Vene sotsioloog Grigori Judin ko\u0303neluste pidamise ettepaneku toetamise kasvu Vene mobilisatsiooni va\u0308ljakuulutamisega. Judini so\u0303nul on mobilisatsioon mo\u0303jutanud lo\u0303puks Vene inimeste igapa\u0308evaelu ja suurendanud ohutunnet."}, {"text_idx": "#000020", "text": "Judini hinnangul on inimesed kaotanud usu \"vo\u0303idu ideesse\" ning pole ka selge, kuidas Venemaa vo\u0303iks u\u0308ldse so\u0303ja Ukraina vastu vo\u0303ita."}, {"text_idx": "#000021", "text": "Judin ro\u0303hutab, et Vene protestipotentsiaal on tegelikult suur, kuigi praegu pole ulatuslikud protestid riigis vo\u0303imalikud. \"Kui vo\u0303imalused tekivad, siis tulevad protestid. Ta\u0308itsa vo\u0303imalik, et selleks ei pea kaua ootama,\" hindas sotsioloog."}, {"text_idx": "#000022", "text": "Meduzaga suhelnud Kremli allikad aga Vene rahva u\u0308lesastumisi ei kartnud ning ei pidanud seda ka eriti to\u0303ena\u0308oliseks. Samas \"on kasulik mitte to\u0303sta temperatuuri ja a\u0308rritada inimesi kui seda pole vaja,\" kinnitas u\u0308ks allikas. Lisaks olevat Vene kontrollitud meediale antud suunis suunata oma fookus so\u0303jalt mujale ja ra\u0308a\u0308kida enam \"positiivsetest asjadest\"."}, {"text_idx": "#000023", "text": "Vene politoloog: so\u0303ja tulemus otsustatakse lahinguva\u0308ljal, mitte ku\u0308sitlusuuringutega"}, {"text_idx": "#000024", "text": "Vene politoloog Vladimir Gelman samas toob esile, et ku\u0308sitlusuuringud vaevalt muudavad Venemaa la\u0308bira\u0308a\u0308kimiste positsiooni ning Venemaa pole veel valmis ja\u0308releandmisi tegema \u2013 seega so\u0303ltub so\u0303ja tulemus sellest, mis toimub lahinguva\u0308ljal, mitte ku\u0308sitlusuuringutest."}, {"text_idx": "#000025", "text": "Nii Meduza kui ka Ukraina valitsus oma allikatele tuginedes va\u0308idavad, et Kreml pole sisulistest ko\u0303nelustest Ukrainaga huvitatud ning talvel on oodata uut Vene mobilisatsioonilainet."}, {"text_idx": "#000026", "text": "Uuring: enamik venelasi toetab rahuko\u0303nelusi, kuid ei taha loobuda Krimmist"}, {"text_idx": "#000027", "text": "Ilmar Raag: poliitilise po\u0308o\u0308rde tingimused Venemaal"}, {"text_idx": "#000029", "text": "Baskonia alistas Panathinaikose, Kotsarilt korralik esitus"}, {"text_idx": "#000032", "text": "Laupa\u0308eval sajab lund ja puhub ko\u0303le po\u0303hjatuul"}, {"text_idx": "#000034", "text": "Narva muuseum viib Vana-Narva maketi oma kunstigaleriisse"}, {"text_idx": "#000036", "text": "Ta\u0308nak: Otepa\u0308a\u0308 ralli on u\u0308lioluline, et saada kogemusi erinevates tingimustes"}, {"text_idx": "#000041", "text": "Riik hakkab koguma andmeid autode tegeliku ku\u0308tusekulu kohta"}, {"text_idx": "#000042", "text": "Eestis elavate Vene kodanike tupikseisust pa\u0308a\u0308stmiseks lahendus puudub"}, {"text_idx": "#000043", "text": "Ryanair: sulgesime liinid lennujaama ebaloogilise hinnato\u0303usu to\u0303ttu"}, {"text_idx": "#000044", "text": "Ryanair vaidlustas enne liinide sulgemist lennujaamatasude to\u0303usu"}, {"text_idx": "#000056", "text": "Euroopa aasta puu konkursil esindab Eestit Hiiumaal asuv punane po\u0308o\u0308k"}, {"text_idx": "#000057", "text": "Grosberg: Ukraina va\u0308ed taanduvad Bahmutist la\u0308hiajal"}, {"text_idx": "#000059", "text": "Ameeriklased tarnivad Ukrainale pika laskekaugusega liugpomme"}, {"text_idx": "#000060", "text": "S\u030cveits soovib vabaneda neutraliteedist, et Ukrainale relvi saata"}]